**Školské televízne noviny**

|  |  |
| --- | --- |
| ***Názov aktivity:*** | Školské televízne noviny |
| ***Tematický celok:*** | Reprezentácie a nástroje – práca s multimédiami |
| ***Cieľová skupina:*** | 8. ročník |
| ***Čas:*** | 3 vyučovacie hodiny |
| ***Ciele:*** | **Kognitívny cieľ** – Žiak dokáže použiť konkrétne nástroje editora na strih videa na skombinovanie videa, obrazu, zvuku a textu (iŠVP, 2018)[[1]](#footnote-1)  **Afektívny cieľ** - Žiak dokáže spolupracovať s v skupine s ostatnými žiakmi a akceptovať názory iných. |
| ***Metódy a formy:*** | * práca s metodickým materiálom * metódy bádateľské a výskumné, metódy samostatnej práce žiakov, * vysvetľovanie, rozhovor * metóda otázok a odpovedí * metódy precvičovania a zdokonaľovania zručností * diagnostické metódy – hodnotenie, klasifikácia * práca žiakov – individuálna, frontálna, skupinová (vo dvojiciach) |
| ***Príprava, učebné pomôcky:*** | **Pomôcky:**  Statív, videokamera (mobilný telefón, fotoaparát), mikrofón, počítače, slúchadlá, USB kábel (na prepojenie zariadenia s počítačom)  **Didaktická technika:**  projektor pre učiteľa  **Softvér:**  Windows Live Movie Maker  **Vhodné webové stránky:**  <https://www.youtube.com/watch?v=lJAIPxvUZ5Y> |
| ***Priebeh aktivity:*** | **1. hodina**  Zadanie úlohy 1  *V spolupráci s ostatnými žiakmi si premysli vytvorenie Školských televíznych novín tak, aby ste dodržali nasledované pravidlá: a) každý z vás bude moderátorom.*  *b) každý z vás bude kameramanom.*  *c) každý z vás bude robiť strih*  *Čo potrebujete, ak chcete vytvoriť Školské televízne noviny? Ako by mali vyzerať? Čo by mali obsahovať? Ako si rozdelíte úlohy?*  Učiteľ vedie diskusiu na tému Školské televízne noviny. Žiaci by si mali uvedomiť, že na to potrebujú videokameru, resp. fotoaparát, mobil, mikrofón. Okrem toho je dôležité, aby pracovali v tíme. Odporúčame, aby utvorili dvojice (príp. trojice) a každý z nich bude mať na starosti povedať 1 správu, ktorá sa týka školy. Bolo by dobré, keby si žiaci dohodli čas, ktorý bude mať k dispozícii každý z nich rovnako, napr. 1 minútu. Kým bude žiak A hovoriť správu, žiak B ho bude nahrávať a naopak. Je vhodné zaradiť do výučby aj video z Youtube, kde je znázornené, aké typy záberov existujú a na aký účel sa používajú. Je dôležité upozorniť na to, že správa sa dá zložiť z viacerých záberov a v rámci správy by sa mali používať rovnaké efekty. Pre ukážku sa môže prehrať správa z televíznych novín.  Zadanie úlohy 2  *Napíš si na papier svoju reč - 1 informáciu, ktorá sa týka školy. Pozor, vymysli si originálnu správu, akú nemajú tvoji spolužiaci.*  Táto úloha je vhodná aj na vyučovaciu hodinu, príp. jej dopracovanie je možné zadať ako domácu úlohu.  **2. hodina**  Zadanie úlohy 3  *Vytvorte si miesto, ktoré bude predstavovať nahrávacie štúdio Školských televíznych novín. Každý z vás nahrá video so svojou správou o škole a nakoniec sa predstaví ako moderátor.*  Žiaci si vytvoria nahrávacie štúdio, kde by mala byť minimálne lavica a stolička, kde bude žiak prezentovať svoju správu, ktorú bude spolužiak nahrávať. Žiaci si nahrajú správy do svojich počítačov, ktoré budú následne strihať a upravovať. Obmenou tejto úlohy môže byť aj to, že žiaci si svoje videá nahrajú v iných priestoroch školy, prípadne doma v závislosti od toho, akú tému si zvolia.  Zadanie úlohy 4  *Video upravte v programe Windows Live Movie Maker. Dbajte na to, aby obsahovalo:*  *1.) videosúbor s tvojou nahranou správou*  *2.) názov „Školské televízne noviny“ podfarbené zvukom*  *3.) prechody medzi jednotlivými zábermi, správami*  *3.) tvoju menovku (na začiatku v čase, keď ťa vidno na videu)*  *4.) Titulky na konci videa (kto video vytvoril a kto ho zostrihal, akú hudbu príp. použil a pod.) a podfarbenie zvukom*  Žiak do Windows Live Movie Maker nahrá video (správu, ktorú nahral v „nahrávacom štúdiu“). Následne vloží pomocou nástroja Názov „Školské televízne noviny“. Zvuk stiahne z uvedenej webstránky vo formáte mp3. Vloží ju na začiatok a ohraničí tak, aby pri prechode na inú snímku (nahrané video) zvuk skončil. Následne vloží prechod videa v časti Animácie. Pomocou nástroja Popis si vytvorí menovku. Pri nástroji Popis je aj nástroj Titulky, ktoré využije na začiatku a konci videa. Aj tu vloží zvuk tak, aby začal až pri prezentácii titulkov.  **3. hodina**  Ak žiaci nestihli vypracovať úlohu 4. na minulej hodine, môžu ju dokončiť aj na tejto hodine.  Zadanie úlohy 5  *Odprezentuj svoju prácu pred spolužiakmi.*  Žiaci frontálne odprezentujú svoju prácu. Pri každej by sa mal učiteľ spýtať žiakov, aby vyjadrili svoj návrh – čo sa im páčilo, čo by urobili inak a akou známkou by hodnotili svojho spolužiaka. Následne by mal názor a hodnotenie vyjadriť aj samotný učiteľ. |
| ***Hodnotenie:  (spätná väzba)*** | Vytvorená práca môže byť klasifikovaná. Hodnotiť by sa mali po 1 bode:   * prezentačné schopnosti pri nahrávaní videa * práca kameramana * správne vložené texty * vhodne vložený zvuk * presnosť strihu a použité prechody medzi zábermi   Plný počet bodov je 5, na základe ktorých je možné určiť klasifikačnú stupnicu, |

1. iŠVP – Inovovaný štátny vzdelávací program – cit. [11.1.2018]., Dostupné na internete: [http://www.statpedu.sk/files/articles/dokumenty/inovovany-statny-vzdelavaci-program/informatika\_nsv\_2014.pdf]. [↑](#footnote-ref-1)